
BA DEGREE EXAMINATIONS, AUGUST 2026
Fourth Semester
B.A. Malayalam Language and Literature
B21ML04DC – മലയാള സാഹിത്യവിമർശനം
(2022 July Admissions)
(Supplementary)
Time: 3 Hours							                                 Max Marks: 70
സെക്ഷൻ എ
ഏതെങ്കിലും പത്തു ചോദ്യത്തിന് ഒറ്റവാക്കിൽ ഉത്തരമെഴുതുക. ഓരോ മാർക്കു വീതം.

1. “ഇവരുടെ സൗഹൃദമാണ് കവിസമാജത്തിന്റെയും ഭാഷാപോഷിണിസഭയുടെയും തുടക്കം കുറിച്ചത്’- ആരാണ് ആ സുഹൃത്തുക്കൾ? 
2. സാഹിത്യത്തിൽ ഗതാനുഗതികത്വം  എന്നതുകൊണ്ട് എന്താണ് അർഥമാക്കുന്നത്?  
3. സാഹിത്യപഞ്ചാനനൻ കാവ്യത്തിന്റെ സ്തംഭങ്ങളായി കാണുന്നത് എന്തിനെയെല്ലാം? 
4. ‘ആധുനികമലയാള ഗദ്യത്തിന്റെ പിതാവ്’ എന്ന് വിശേഷിപ്പിക്കപ്പെടുന്നത് ആര് ? 
5. ‘ഖണ്ഡകഥാപ്രസ്ഥാനം’ എന്ന പുസ്തകം പിന്നീട് പേര് മാറ്റുകയുണ്ടായി. എന്താണ് ആ കൃതിയുടെ ഇപ്പോഴത്തെ പേര് ? 
6. ‘ഒരു പൊന്നാനിക്കാരന്റെ മനോരാജ്യം’ ആരുടെ രചനയാണ് ? 
7. ‘പുരോഗമന സാഹിത്യം എന്തിന്?’ എന്ന കൃതി ആരാണ് എഴുതിയത് ? 
8. ‘സ്വതന്ത്രബുദ്ധിജീവി’ എന്ന് വിശേഷിപ്പിക്കപ്പെടുന്ന മലയാള സാഹിത്യകാരൻ ആരാണ്? 
9. അകം – പുറം എന്ന് കവിതകളുടെ വിഭജനത്തിനടിസ്ഥാനം എന്ത് ? 
10. ‘സരസ്വതീ വിജയം’  എന്ന നോവൽ എഴുതിയത് ആരാണ് ? 
11. ഈഡിപ്ലസ് കോംപ്ലക്സ്  എന്ന ആശയം അവതരിപ്പിച്ചതാര് ? 
12. കെ. പി. കറുപ്പന്റെ സംഭാവനകളെ ഇകഴ്ത്തിക്കാണിച്ചതായി പ്രദീപൻ പാമ്പിരികുന്ന് ആരെക്കുറിച്ചാണ് പറയുന്നത് ? 
13. ‘ പാപത്തറ’യുടെ അവതാരികയ്ക്ക്  മലയാള സാഹിത്യചരിത്രത്തിലുള്ള പ്രാധാന്യം എന്ത് ? 
14. ‘നിശ്ശബ്ദവസന്തം’ എന്ന കൃതിയുടെ മൂലഗ്രന്ഥം ഏതാണ് ? ആരാണ് കർത്താവ് ? 
15. സച്ചിദാനന്റെ രണ്ട് ലേഖനസമാഹാരങ്ങളുടെ പേരെഴുതുക. 

										              (1X10=10)
സെക്ഷൻ ബി
	ഏതെങ്കിലും അഞ്ചു ചോദ്യത്തിന് അരപ്പുറത്തിൽ ഉത്തരമെഴുതുക. രണ്ടു മാർക്കു വീതം.



16. ഖണ്ഡനവിമർശനം എന്തെന്ന് വ്യക്തമാക്കുക. മലയാളത്തിലെ ആദ്യത്തെ ഖണ്ഡനവിമർശകൻ ആരാണ് ? 
17. കേരളവർമ്മയുടെ അഭിപ്രായത്തിൽ ഭാഷാപോഷിണി സഭയുടെ ലക്ഷ്യം എന്താണ് ? 
18. ഇംപ്രഷനിസം എന്ന ആവിഷ്കാരരീതി പരിചയപ്പെടുത്തുക.  
19. മിസ്റ്റിസിസം  - ലഘുവിവരണം തയ്യാറാക്കുക. 
20. കെ. പി. അപ്പന്  സ്വന്തമായ ഒരു  ആഖ്യാനഭാഷയുണ്ട്.- എന്താണ് ഈ ഭാഷയുടെ പ്രത്യേകത?  
21. കൊളോണിയൽ ആധുനികത എന്നതുകൊണ്ട് എന്താണുദ്ദേശിക്കുന്നത് ? 
22. കെ. ദാമോദരനെ പരിചയപ്പെടുത്തുന്ന കുറിപ്പ് തയ്യാറാക്കുക.  
23. ആദിപ്രരൂപം എന്ന ആശയം വിശദമാക്കുക. 
24. ഇടശ്ശേരിയുടെ കാവ്യപ്രത്യയശാസ്ത്രം സംബന്ധിച്ച സച്ചിദാനന്റെ നിരീക്ഷണം വിവരിക്കുക? 
25. പരിസ്ഥിതി സൗന്ദര്യശാസ്ത്രത്തിന്റെ അടിസ്ഥാന ആശയം എന്താണ്? 
	
										                (2X5=10)

സെക്ഷൻ സി
	ഏതെങ്കിലും ആറു ചോദ്യത്തിന് ഒരു പുറത്തിൽ ഉത്തരമെഴുതുക.  അഞ്ചു മാർക്കു വീതം.



26. കേരളവർമ്മയുടെ സമ്മാനദാനപ്രസംഗത്തിന്റെ സാരം നഷ്ടപ്പെടാതെ റിപ്പോർട്ട് തയ്യാറാക്കുക. 
27. നിരൂപകൻ എന്ന നിലയിലുള്ള എ.ആർ. രാജരാജവർമ്മയുടെ സംഭാവനകൾ സംക്ഷേപിക്കുക.
28. കേരളവർമ്മയുടെയും സി.പി. അച്ചുതമേനോന്റെയും വിമർശനരീതികൾ താരതമ്യം ചെയ്യുക. 
29. ബാല്യകാലസഖി ‘ജീവിതത്തിൽ നിന്ന് ചീന്തിയെടുത്ത ഒരേടാണ് ‘ എന്ന തന്റെ വാദം എം.പി പോൾ എങ്ങനെയാണ് സമർത്ഥിക്കുന്നത്? വിവരിക്കുക. 
30. എം ഗോവിന്ദന്റെ രാഷ്ട്രീയനിലപാടുകൾ വിവരിക്കുക. 
31. സാഹിത്യത്തിന്റെ സ്വഭാവം എന്താവണം എന്നാണ് കെ. ദാമോദരൻ പ്രതീക്ഷിക്കുന്നത്? 
32. ഇടപ്പള്ളിക്ക്  മരണാഭിമുഖ്യം ഉണ്ടെന്ന കെ.പി. അപ്പന്റെ നിരീക്ഷണം അദ്ദേഹം എങ്ങനെയാണ് സമർത്ഥിക്കുന്നത്?


33. കല്പറ്റ നാരായണൻ പൂതത്തിനും മഹാബലിക്കും സമാനതകൾ കണ്ടെത്തുന്നത് എങ്ങനെയാണ് ? വിശദീകരിക്കുക.  
34. മഴയെ മുൻനിർത്തി കഥകളെക്കുറിച്ച്  ജി. മധുസൂദനൻ നടത്തുന്ന നിരീക്ഷണങ്ങൾ സമാഹരിക്കുക. 
35. ഒരു വിജ്ഞാനകോശത്തിന് വേണ്ടി സ്ത്രീവാദം, ദളിത് സൗന്ദര്യശാസ്ത്രം  എന്നീ വിമർശന പദ്ധതികളെക്കുറിച്ച്  കുറിപ്പ് തയ്യാറാക്കുക. 
36. ഇന്ദുലേഖയിലെയും സരസ്വതീവിജയത്തിലെയും സ്ഥലസങ്കല്പം വ്യത്യസ്തമാണ് എന്ന് ഇ.വി. രാമകൃഷ്ണൻ നിരീക്ഷിക്കുന്നുണ്ട്. വ്യത്യാസം എന്താണ്? അതിന്റെ കാരണം എന്താണ് ?  
37. ഇടശ്ശേരിക്കവിതയുടെ പ്രത്യേകതകളായി സച്ചിദാനന്ദൻ ചൂണ്ടിക്കാട്ടുന്ന മൂന്നു ഗുണങ്ങൾ വിവരിക്കുക. 
										(5X6=30)

സെക്ഷൻ ഡി
	 ഏതെങ്കിലും രണ്ടു ചോദ്യത്തിന് രണ്ടു  പുറത്തിൽ ഉത്തരമെഴുതുക. പത്തു   മാർക്ക് വീതം



38. മലയാള സാഹിത്യവിമർശനത്തിന്റെ പ്രാരംഭഘട്ടത്തിന്റെ സവിശേഷതകൾ കേരളവർമ്മ, എ.ആർ ,പി.കെ നാരായണപിള്ള എന്നിവരുടെ രചനകൾ മുൻനിർത്തി വിശകലനം ചെയ്യുക. 
39. സാഹിത്യത്തെ സംബന്ധിച്ച കെ.ദാമോദരൻ, എം.ഗോവിന്ദൻ എന്നിവരുടെ കാഴ്ചപ്പാടുകൾ വിശദീകരിക്കുക. 
40. ദ്രാവിഡ സൗന്ദര്യശാസ്ത്രത്തിന്റെ അടിസ്ഥാനസങ്കല്പനങ്ങൾ പരിചയപ്പെടുത്തുക. 
41. ആധുനികാനന്തരവിമർശനം സമീപനങ്ങളുടെ പലമകൊണ്ട് ശ്രദ്ധേയമാണ്.           ജെ.ദേവിക, ജി.മധുസൂദനൻ, പ്രദീപൻ പാമ്പിരികുന്ന് എന്നിവരുടെ പഠനങ്ങൾ ഉദാഹരിച്ച് ഈ  നിരീക്ഷണം സമർത്ഥിക്കുക.  

									(10X2=20)

